Robert Kwasi Amoah

Robert Kwasi Amoah (wɔwoo no Ahinime bosome a ɛtɔ so du-nson wɔ afe apem ahankron aduanan nwɔtwe, October 17, 1948) yɛ Ghana ɔmanyɔni ne Mmarahyɛ Badwa a ɛtɔ so nson a ɛwɔ Ghana Adehyeman a ɛtɔ so nnan no muni a ɔgyina Achiase Mansin ananmu wɔ Apueeɛ Mantam mu wɔ New Patriotic Party no tekiti so.

 N'ankasa Abrabɔ 
Amoah yɛ Kristoni. Waware a ɔwɔ mma nwɔtwe.

 Mfitiaseɛ asetena ne nwomasua 
Wɔwoo Amoah wɔ Ahinime bosome da aɛtɔ so du nson wɔ afe apem ahankron aduanan nwɔtwe (October 17, 1948). Ɔfiri Achiase, kuro bi a ɛwɔ Ghana Apueeɛ Mantam mu . Ɔkɔɔ Osei Tutu Training College baabi a na ɔwɔ ne Certificate A. Ɔsan nso nyaa ne Diploma wɔ Agricultural education mu wɔ St. Andrews College  Ɔkɔɔ University of Education, Winneba na onyaa ne Bachelor of Education ne Master of Philosophy abodin krataa wɔ Guidance mu ne Afotu a Wɔde Ma.

 Amanyɔsɛm 
Amoah yɛ New Patriotic Party (NPP) no muni. Wɔ afe mpem mmienu ne aduonu mu (2020) New Patriotic Party primaries mu no, ɔdii nkogu wɔ Kofi Ahenkorah Marfo anim.

 Mfeɛ mpem mmienu ne du mmienu (2012) abatoɔ mu 
Wɔ afe mpem mmienu ne du mmienu (2012) mu wɔ Ghana amansan abatoɔ mu no, ɔdii nkonim wɔ Achiase mpɛsoa mmarahyɛ badwa no mu a ɔnyaa abatoɔ no amma mpem dunan, ahammiɛnsa ne nkron (14,395) a ɛyɛɛ ɔha nkyekyɛ mu aduosia mmienu akyiri pɔ aduosia nson (62.67%) wɔ abatoɔ a wɔtoeɛ nyinaa mu berɛ a NDC mmarahyɛ badwa no muni Dr. Kwasi Akyem Apea-kubi nyaa abatoɔ no amma mpem nwɔtwe ahanum ne mmiɛnsa (8,503) a ɛyɛɛ ɔha nkyekyɛ mu aduasa nson akyiri pɔ mmienu (37.02%) wɔ abatoɔ a wɔtoeɛ nyinaa mu na... NDP mmarahyɛ badwa kandifoɔ Charles Kwabena Kurankye nyaa abatoɔ 73 a ɛyɛɛ abatoɔ a wɔtow no nyinaa mu 0.32%.

 2016 abatoɔ 
Wɔ afe 2016 Ghana amansan abatoɔ mu, ɔsan dii nkonim wɔ Achiase Constituency mmarahyɛ bagua no mu a ɔnyaa abatoɔ 14,659 a ɛyɛɛ 68.74% wɔ abatoɔ a wɔtoeɛ nyinaa mu berɛ a NDC mmarahyɛ bagua kandifoɔ Yaw Sam-Korankye nyaa abatoɔ 6,339 a ɛyɛɛ 29.72% wɔ abatoɔ a wɔtoeɛ nyinaa mu na CPP mmarahyɛ baguani ɔkannifoɔ Botwe Ernest nyaa abatoɔ 328 a ɛyɛɛ abatoɔ no nyinaa mu 1.54%.

 Badwakuo ahodoɔ 
Wɔ mfeɛ mpem mmienu ne aduonu (2020) mu no, na Amoah yɛ Select Committee no Titenani a ɔreyɛ adwuma.

 Adwumayɛ 
Amoah yɛ Ɔkyerɛkyerɛfoɔ Panin wɔ LA JSS wɔ Achiase

 Adɔeɛ 
Wɔ kɔtɔnimaa bosome wɔ mfeɛ mpem mmienu ne dunwɔtwe (May 2018) mu no, ɔsii dan wɔ oil palm adwumayɛbea a ɛwɔ ne mantam mu.

Wɔ Ɔgyefoɔ wɔ mfeɛ mpem mmienu aduonu  (2020) mu no, Amoah sii dan bi sɛ ɛbɛyɛ Achiase Mantam Polisifoɔ adwumayɛbea ti. Ɔsan nso maa sukuufoɔ du 10 sika a wɔde bɛkɔ akɔtoa wɔn sukuupɔn so. Ɔsan maa akuafoɔ a wɔwɔ ne mantam mu no nufuo na ɔkyekyɛɛ ngo nnuadewa bɛyɛ mpem aduosia 60,000.

 Mmeaeɛ A Menyaa Mmoa Firiiɛ 

Nkyekyεmu:Ghanaian Mp's 5th Parliament of the 4th Republic
Nkyekyεmu:Ghana mmrahyɛbadwafoɔ 2017–2021